OpenLLM-France/wikimedia huggingface dataset:
# Piculus aurulentus

Piculus aurulentus :
| Ur barez Piculus aurulentus, luc'hsk. e São Luiz do Paraitinga (São Paulo, Brazil). Tost en arvar (NT) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Piciformes |
| Kerentiad : | Picidae |
| Genad : | Piculus |
| Anv skiantel ||
| Piculus aurulentus (Temminck, 1821) ||
| D'ar vevoniezh e tenn ar pennad-mañ. ||
Piculus aurulentus a zo ur spesad evned eus ar c'herentiad Picidae.
Anvet e voe Picus aurulentus (kentanv) da gentañ-penn (e 1821) gant an evnoniour izelvroat Coenraad Jacob Temminck (1778-1858).

## Annez

Kavout a reer ar spesad e Suamerika, eus doaroù izel gevred Brazil da viz Arc'hantina ha reter Paraguay.

## Liammoù diavaez

* (en) Piculus aurulentus war al lec'hienn BirdLife International.
* (en) Piculus aurulentus war lec'hienn an International Union for Conservation of Nature (IUCN).
a vo kavet e Wikimedia Commons.

## Notennoù ha daveennoù

* ↑ N'en deus ar spesad anv boutin ebet testeniekaet e brezhoneg evit poent.
* ↑ (en) Piculus aurulentus war al lec'hienn Avibase.
# Piculus simplex

Piculus simplex :
| Piculus simplex, luc'hskeudennet war naoueier menez-tan Arenal (gwalarn Costa Rica). Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Piciformes |
| Kerentiad : | Picidae |
| Genad : | Piculus |
| Anv skiantel ||
| Piculus simplex (Salvin, 1870) ||
| D'ar vevoniezh e tenn ar pennad-mañ. ||
Piculus simplex a zo ur spesad evned eus ar c'herentiad Picidae.
Anvet e voe Chloronerpes simplex (kentanv) da gentañ-penn (e 1870) gant ar skiantour saoz Osbert Salvin (1835-1898).

## Annez

Kavout a reer ar spesad e Kreizamerika, eus Honduras da gCosta Rica ha kornôg Panamá.

## Liammoù diavaez

* (en) Piculus simplex war al lec'hienn BirdLife International.
* (en) Piculus simplex war lec'hienn an International Union for Conservation of Nature (IUCN).
a vo kavet e Wikimedia Commons.

## Notennoù ha daveennoù

* ↑ N'en deus ar spesad anv boutin ebet testeniekaet e brezhoneg evit poent.
* ↑ (en) Piculus simplex war al lec'hienn Avibase.
# Picumnus (genad)

Picumnus :
| Picumnus temminckii, luc'hskeudennet nepell diouzh Registro (São Paulo, Brazil). ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Piciformes |
| Kerentiad : | Picidae |
| Anv skiantel ||
| Picumnus Temminck, 1825 ||
| D'ar vevoniezh e tenn ar pennad-mañ. ||
Picumnus a zo ur genad e rummatadur an evned, krouet e 1825 gant an evnoniour izelvroat Coenraad Jacob Temminck (1778-1858).

## Spesadoù hag an isspesadoù anezhe

Seizh spesad warn-ugent a ya d'ober ar genad :
* Picumnus albosquamatus
** P. a. albosquamatus ha P. a. guttifer,
* Picumnus aurifrons
** P. a. aurifrons, P. a. borbae, P. a. flavifrons, P. a. juruanus, P. a. purusianus, P. a. transfasciatus ha P. a. wallacii,
* Picumnus castelnau,
* Picumnus cinnamomeus
** P. c. cinnamomeus, P. c. perijanus, P. c. persaturatus ha P. c. venezuelensis,
* Picumnus cirratus
** P. c. cirratus, P. c. confusus, P. c. macconnelli, P. c. pilcomayensis, P. c. thamnophiloides ha P. c. tucumanus,
* Picumnus dorbignyanus
** P. d. dorbignyanus ha P. d. jelskii,
* Picumnus exilis
** P. e. alegriae, P. e. buffonii, P. e. clarus, P. e. exilis, P. e. pernambucensis ha P. e. undulatus,
* Picumnus fulvescens,
* Picumnus fuscus,
* Picumnus granadensis
** P. g. antioquensis ha P. g. granadensis,
* Picumnus innominatus
** P. i. chinensis, P. i. innominatus ha P. i. malayorum,
* Picumnus lafresnayi
** P. l. lafresnayi, P. l. punctifrons, P. l. pusillus ha P. l. taczanowskii,
* Picumnus limae,
* Picumnus minutissimus,
* Picumnus nebulosus,
* Picumnus nigropunctatus,
* Picumnus olivaceus
** P. o. dimotus, P. o. eisenmanni, P. o. flavotinctus, P. o. harterti, P. o. olivaceus ha P. o. tachirensis,
* Picumnus pumilus,
* Picumnus pygmaeus,
* Picumnus rufiventris
** P. r. brunneifrons, P. r. grandis ha P. r. rufiventris,
* Picumnus steindachneri,
* Picumnus sclateri
** P. s. parvistriatus, P. s. porcullae ha P. s. sclateri,
* Picumnus spilogaster
** P. s. orinocensis, P. s. pallidus ha P. s. spilogaster,
* Picumnus squamulatus
** P. s. apurensis, P. s. lovejoyi, P. s. obsoletus, P. s. roehli ha P. s. squamulatus,
* Picumnus subtilis,
* Picumnus temminckii,
* Picumnus varzeae.
C'hwec'h isspesad ha hanter-kant (56) en holl.

## Notennoù ha daveennoù

* ↑ (en) Roadennoù IOC World Bird List diwar-benn Picidae/Picumnus (lennet e-barzh d'an 10 a viz Mezheven 2016).
a vo kavet e Wikimedia Commons.
# Piculus callopterus

Piculus callopterus :
| Piculus callopterus, luc'hskeudennet nepell diouzh Cerro Azul (Panamá). Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Piciformes |
| Kerentiad : | Picidae |
| Genad : | Piculus |
| Anv skiantel ||
| Piculus callopterus (Lawrence, 1862) ||
| D'ar vevoniezh e tenn ar pennad-mañ. ||
Piculus callopterus a zo ur spesad evned eus ar c'herentiad Picidae.
Anvet e voe Chloronerpes callopterus (kentanv) da gentañ-penn (e 1862) gant an evnoniour amatour stadunanat George Newbold Lawrence (1806-1895).

## Annez

Brosezat eo ar spesad e koadeier gleb Panamá.

## Liammoù diavaez

* (en) Piculus callopterus war al lec'hienn BirdLife International.
* (en) Piculus callopterus war lec'hienn an International Union for Conservation of Nature (IUCN).
a vo kavet e Wikimedia Commons.

## Notennoù ha daveennoù

* ↑ N'en deus ar spesad anv boutin ebet testeniekaet e brezhoneg evit poent.
* ↑ (en) Piculus callopterus war al lec'hienn Avibase.
# Muniadona

Muniadona zo un anv-badez spagnolek, roet d'ar merc'hed er Grennamzer.

## Tud

* Muniadona Díaz, kontez Portugal.
* Muniadona de Lara, kontez Kastilha, mamm d'ar c'hont Fernán González.
* Muniadona Kastilha, kontez Kastilha, ha rouanez Navarra, dimezet da Sancho Veur.

## Pennad kar

* Munia
# Munilla

Munilla zo ur gumun e kumuniezh emren La Rioja e Spagn.
# Muniadona de Lara

Muniadona de Lara (? - 935), kontez Kastilha (909-915), a oa pried d'an aotrou diazezer Lara, kont Burgos ha Kastilha, Gonzalo Fernández. Piv e oa he zud, n'ouzer ket. He zad a c'halle bezañ anvet Ramiro, rak en amzer-se e veze anvet an eil mab hervez anv tad e vamm, hag hec'h eil mab a oa anvet Ramiro González, meneget ur wech en un dihell, ha lazhet oc'h en em gannañ, e 936, ouzh ar vuzulmaned.

## He bugale

* Fernán González (c. 910 - 970).
* Ramiro González, lazhet e 936.

## Levrlennadur

* Pérez de Urbel, Justo (1945). Historia del Condado de Castilla. Madrid: Consejo Superior de Investigaciones Científicas.
* Martínez Díez, Gonzalo (2004). El Condado de Castilla. Valladolid: Junta de Castilla y León. ISBN 84-8718-275-8.

## Notennoù

* ↑ Condado de Castilla
# Munitibar-Arbatzegi-Gerrikaitz

Munitibar-Arbatzegi-Gerrikaitz , pe Munditibar hepmui pe Arbatzegi Gerrikaitz, (pe Munitíbar, Munditíbar pe Arbácegui y Guerricáiz en spagnoleg), zo ur gumun eus Bizkaia en Euskal Herria.

## Istor

Krouet e voe ar gumun e 1883 pa voe kendeuzet anteiglesia Arbatzegi ha kêr (Gerrikaitz): tostik e oant ne oa nemet ur pont war ar stêr Lea etreze.

## Poblañs

Emdroadur ar boblañs :
| 1897 | 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2006 |
| 1.204 | 1.252 | 1.224 | 1.233 | 1.262 | 1.164 | 1.117 | 1.069 | 908 | 523 | 455 | 390 | 380 |
# Muniadona Kastilha

Muniadona Kastilha pe Mumadonna Sánchez (995–1066), anvet ivez Mayor pe Munia, a voe rouanez Pamplona dre he dimeziñ d'ar roue Sancho Garcés III Pamplona (1011–1035). Ouzhpenn-se, dre he gwirioù a diegezh, e renas ivez war Ribagorza (1017–1035) ha Kastilha (1028–1035).

## Istor

Merc'h e oa da Sancho García kont Kastilha ha d'e bried Urraca Gómez eus an tiegezh Banu Gómez. Dimezet e voe Muniadona d'ar roue Sancho Garcés III Pamplona, lesanvet «el Mayor», war-dro 1011.

## Pennad kar

* Muniadona
# Município (Brazil)

Ur município e Brazil (5560 zo anezho), a denn d'ar gumun e broioù all, a ya daou dra d'ober anezhañ:
* ar prefeitura, a glot gant an ti-kêr,
* ar c'huzul, pe kuzul ar gumun.
Ec'hon meurbet e c'hall bezañ tachenn ur município braziliat, kement hag un departamant er stad c'hall.
Trede pazenn ar galloud kevredadel eo, dindan hini ar stad kevredet, a zo dindan stad kevredadel Brazil.

## A bep seurt

* An hini tudetañ: São Paulo.
* An hini an nebeutañ a dud ennañ: Borá, e stad São Paulo.
* An hini brasañ Altamira, e Pará, gant 161 445,9 km2, tost div wech kement ha Portugal.
* An hini bihanañ: Santa Cruz de Minas, 2,9 km2.
* An hini gweladennet ar muiañ: Rio de Janeiro.

## Pennadoù kar

* Listenn kumunioù Brazil renket hervez urzh al lizherenneg
# Muniesa

Muniesa zo ur gumun eus proviñs Teruel, en Aragon, e Spagn. 571 a dud a oa o chom enni e annezidi zo 2022.
# Munro

Ar munroioù zo menezioù e Skos hag a zo uheloc'h eget 914,4m (3000 troatad). Dont a ra an anv eus hini Hugh Munro (1856-1919) hag a renablas anezho en un dihell anvet Munro's Tables, e 1891.
a vo kavet e Wikimedia Commons.
# Ramón

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Ramón zo un anv-badez spagnolek roet d'ar baotred.

## Stummoù all

* Ramona, roet d'ar merc'hed.

## Yezhoù all

* Ramon e katalaneg
* Raimond, Raimund en alamaneg
* Raimondo en italianeg
* Raymond e galleg ha saozneg

## Tud

* Ramon Berenguer, anv meur a zen
* Ramón del Valle-Inclán (1866–1936), skrivagner spagnol,
* Ramon Mercader, muntrer Lev Trotsky, haroz sovietek
* Ramon Muller (1935-1986), melldroader arc'hantinat (e Football Klub Naoned ha Stad Sant-Brieg peurgetket)

## Pennadoù kar

* Ramones
* San Ramón, anv meur a lec'h
# Ramush Haradinaj

Ramush Haradinaj (Glodjane, Kosovo, 3 a viz Gouere 1968) zo bet unan eus pennoù Arme Dieubiñ Kosovo (UÇK) hag a zo bremañ Kentañ Ministr Kosovo.
Haradinaj zo bet tamallet dezhañ bezañ graet torfedoù brezel ha torfedoù a-enep an denelezh e-pad brezel Kosovo, e 1998. Barnet eo bet gant al Lez-varn Etrebroadel evit Yougoslavia gozh, e Den Haag ha didamallet e oa bet d'an 3 a viz Ebrel 2008, goude meur a ziaester er prosez, evel marv 9 diwar an 10 test a oa da destiñ a-enep dezhañ da skouer. Advarnet e oa bet gant ul lez-engalv, e 2010, e Den Haag adarre ; ha didamallet e voe adarre d'an 29 a viz Du 2012.
# Ramírez

Ramírez zo un anv-tiegezh spagnolek.

## Gerdarzh

Savet eo diwar an anv-badez Ramiro, a orin gotek .

## Tud
### Er Grennamzer

* Elvira Ramírez, infantez

### Tud all

* Ariel Ramírez (1921-2010), sonaouzour arc'hantinat.
* Ilich Ramírez Sánchez (ganet en 1949), sponter.
# Ramón Piñeiro

Ramón Piñeiro López (Láncara, 1915 - Santiago de Compostela, 1990) a oa ur skrivagner hag ur politiker eus Galiza. E 2009 e oa bet enoret e-pad Devezh al Lizhiri Galizek.
Studiañ a reas al lennegezh hag ar brederouriezh e skolioù-meur Santiago de Compostela ha Madrid, met n'eas ket betek penn e studioù. E 1932 ez eas e-barzh ar Mocidades Galeguistas, luskad yaouankizoù ar Partido Galeguista, ha kemer a reas perzh e raktres statud emrenerezh Galiza e 1936. Goude Brezel Spagn e kendalc'has da vezañ oberiant el luskadoù brogarourien. E 1943 e teuas da vezañ sekretour bodad-ren ar Partido Galeguista e-barzh ar vro, met e 1946 e voe kaset d'an toull-bac'h ha tremen a reas tri bloavezh ennañ. Ur wech deuet er-maez eus ar vac'h e pledas gant ar stourm sevenadurel hepken.
E 1950 e savas e Vigo an ti-embann Editorial Galaxia. Gant an ti-embann-se e voe embannet, dindan renad Franco, levrioù galizek ha levrioù spagnolek a bep seurt diwar-benn Galiza. E 1966 e voe dilezet Editorial Galaxia gant Piñeiro pa'z eas hennezh d'ar Stadoù Unanet. Neuze e labouras ur pennad e skol-veur Middlebury (e Vermont). E 1967 e voe degemeret da ezel er Real Academia Gallega.
Goude marv Franco, pa zeuas an demokratelezh en-dro e-barzh ar vro, e voe dilennet Ramón Piñeiro e Parlamant Galiza, evel kannad dizalc'h war listenn ar gostezenn sokialour (PSdeG-PSOE).
Unan eus pennoù bras an emsav galizat en XX$^{vet}$ kantved e voe Ramón Piñeiro ha sikour a reas da genderc'hel an emsav-se e-pad ha goude Brezel diabarzh Spagn.
Unan eus an traoù en deus klasket ober eo lakaat an holl nerzhioù politikel, brogarourien pe get, da zegemer goulennoù diazez ar yezhkarourien. Er bloavezhioù 1970 e voe kavet abeg ennañ gant an emsaverien yaouankoc'h, dreist-holl re an Unión do Povo Galego a damalle dezhañ bezañ re glouar. E 1983 e voe dilennet da brezidant Consello da Cultura Galega (Kuzul Sevenadur Galiza) ha chom a reas er garg-se betek e varv.
Diwar e atiz e voe embannet e 1958 an Diccionario enciclopédico gallego-castellano gant Eladio Rodríguez, goude marv an oberour. Troer e voe Piñeiro ivez ha lakaat a reas skridoù alamanek e galizeg evel Cancioeiro da poesía céltica (diwar Alt-keltische Dichtunguen, gant Julius Pokorny), e 1952, pe Da esencia da verdade (diwar Von Wessen der Wahrkeit gant Heidegger), troet e 1952 hag embannet 1956.

## Oberenn

* Siñificado metafísico da saudade (Colección Grial, 1951)
* A saudade en Rosalía (Galaxia, 1952)
* A lingua, sangue do espíritu (Galicia, Buenos Aires, 1952)
* Pra unha filosofía da saudade (Galaxia, 1953)
* A filosofía i o home (Grial, 1963)
* A lingoaxe i as língoas (Galaxia, 1967; adembannet gant Consello da Cultura Galega, 1994)
* Olladas no futuro (Galaxia, 1974)
* Lembrando a Castelao (SEPT, 1975)
* Vicisitudes históricas da cultura galega (Ediciós do Castro, 1975)
* Saudade e sociedade, dimensións do home (1975)
* Filosofía da saudade (Galaxia, 1984)
* Castelao político (Anthropos, Barcelona, 1986)
* Cartas para os amigos (El Correo Gallego, 1992)
** 'Galicia (Galaxia, 1999)

## Liamm diavaez

* Editorial Galaxia: Autores/Ramón Piñeiro

## Notennoù

* ↑ A historia de Galaxia
# Ramz

Ur ramz zo un den mentet bras-spontus e mojennoù meur a vro.

## An anv

* En Nomenklator e 1633 e kaver ar gerioù ramz ha languoinenneg.
* E Geriadur Gregor e 1732 e kaver meur a anv : geant, gigant, langouineg, ouzhpenn ramz.
* E Geriadur Vallée e lenner ouzhpenn : galez, peulvan, lank, lankoun.

### Ar ger kaour

Ne gaver ket ar ger kaour er geriadurioù a-raok 2000, e Geriadur Favereau.
Er c'hontadennoù eo meneget e-barzh Ar priñs Aorel ha Kaour Sant Jili, dastumet e 1871, e Kontadennoù ar Bobl. Un notenn zo e p. 60 (marteze gant Ronan Huon, oberour ar rakskrid) : « Kaour: kawr (SO). N'emañ ket ar ger-mañ e geriadur Roparzh (sic) Hemon. Bet eo bet ennañ ha skarzhet goude. Talvezout a ra kement ha "gouron, haroz" ». Koulskoude, n'eo ket ar ster-se a lenner e Geriadur Ménard, e 2012, ma weler e talvezfe kement ha "ramz".

## Kontadennoù ar Bobl

E Kontadennoù ar Bobl Fañch an Uhel ez eus un toullad ramzed ; jeanted a vez graet anezho ivez, diwar ar ger gallek géants.
* Ar berenn he fer aour ... , levrenn 1, p. 15
* Ar priñs Aorel ha Kaour Sant Jili, levrenn 1, p. 43 ; meneget eo ar ger kaour meur a wech e korf ar gontadenn, dastumet e Pluned e 1871. N'eo ket sur eo ar ger-se a oa e genoù ar gonterez.
* Ar jeant Kolevran, p. 93
* Yann e vazh-houarn hag an tri jeant , p. 289
E Feiz ha Breiz ez eo bet implijet eo bet ar ger "kaour" ivez er skrid Yann e Vaz houarn, dastumet ha renket gant G. DEWI, e Feiz ha Breiz niverenn 8, Eost 1929, p. 295 :
   Eun devez, tra ma kane evel-se e welas en eur prad druz, en tu-hont d'an aven, eur pez kaour o tiwall saoud lart ha teo.

## Broioù all
### Kembre

Meur a ramz a gaver ar ger cawr (cewri el liester) en o anv.

#### Ramzed

* Benlli Gawr
* Idris Gawr, e Cader Idris
* Rhita Gawr, er Wyddfa, en Eryri hag en Aran Benllyn e Meirionnydd
* Ysbaddaden Bencawr, tad Olwen er Mabinogi

#### Lec'hioù

* Barclodiad y Gawres

### Hellaz

Mibien an doueez Gaia e oa ar Ramzed e mojennoù Hellaz kozh. Brezel a rejont ouzh an Doueed, dindan an anv "Emgann ar C'higanted" eo anavezet kement-se.
Gwelout: Ramzed Hellaz.

## Lennegezh
### Bibl

Goliad zo ur ramz er Bibl, lazhet gant David.

### Rabelais

Daou romant en deus skrivet ar Gall François Rabelais diwar-benn daou ramz, an tad Gargantua (mab d'ar ramz Grangousier), hag ar mab Pantagruel.

### Grimm

E kontadennoù Grimm e kaver ramzed e kontadenn Ar c'hemener bihan kalonek hag e re all.

### Jonathan Swift

En e romant Beajoù Gulliver e ya an haroz Gulliver da vBrobdingnag, ur rouantelezh lec'h m'emañ o chom ramzed.

### Roald Dahl

* The Big Friendly Giant, ur romant evit ar vugale skrivet gant Roald Dahl e 1982.

## Kontadennoù all

* Jack the Giant-killer, kontadenn saoznek eus Kerne-Veur
* A Book of Giants, dastumad kontadennoù saoznek gant Ruth Manning-Sanders.

## Notennoù

* ↑ Enlivadur eus ar Roman de Brut gant Wace, XIV$^{vet}$ kantved, British Library, ms. Egerton 3028, folio 49.
* ↑ Nomenklator, 1633, pajenn 267 b.
* ↑ Geriadur Gregor, p. 453.
* ↑ Skrivet langouïnecq.
* ↑ Skrivet ramps.
# Ramón Cabrera y Griñó

Ramón Cabrera y Griñó (Tortosa, 1806 – Wentworth, Virginia Water, Surrey, Bro-Saoz 1877) a oa ur c'hont spagnol hag ur jeneral er brezel carlista en XIX$^{vet}$ kantved. E penn armeoù ar garlourien e tolead ar Maestrat e oa e-pad brezel kentañ ar garlourien hag e penn an armeoù e Katalonia e-pad an eil brezel. E fin ar brezelioù ez eas a-du gant Alfonso XII.

## Karlouriezh

Ar garlouriezh a oa un emsav ganet goude marv ar roue Fernando VII, hag a glaske lakaat e vreur Carlos da roue, e-lec'h e verc'h Isabel II. Gwelet eo ivez etre ar stourm etre dalc'hidi ar renad kozh, ar garlourien harpet gant an Iliz katolik, ha difennerien ar Gapitalouriezh o kreskiñ.

## Bugaleaj

Mab e oa da José Cabrera, marc'hadour ha perc'henn ur vag a 25 tonell e Tortosa, en aber ar stêr Ebro, a varvas pa oa 5 bloaz. E vugaleaj a dremenas o c'hoari war lez ar stêr hag e straedoù Tortosa gant ar vugale all. Pa voe bras e fellas d'he mamm ez aje da veleg. Evit-se e voe lakaet da gloareg, pe farnulo, e ti ur chaloni eus an iliz-veur anvet don Vincente Presivia : Ramon a laboure evel mevel en ti, hag en eskemm en deveze kentelioù latin.
Ne blijas ket ar vuhez-se dezhañ : lezirek, disent, tabuter, divergont, dichek e veze, un tronero (lampon), ha pa c'houlennas bout anvet da veleg e voe nac'het e c'houlenn gant eskob Tortosa, Víctor Damián Sáez, bet ministr d'ar roue Fernando VII. En 1825 en devoe da hêrezh ul leve-iliz.
Setu eñ hep ti nag aoz da bevar-bloaz warn-ugent, pa glevas keloù eus marv ar roue Fernando VII. Eizhtez goude, da hanter Here 1833, e voe diskuliet un irienn a-enep ar rouanez nevez Isabel II, ha Cabrera e-touez an iriennerien. Ar jeneral Berton, gouarnour kêr, a c'houlennas proseziñ ; ar vikel-vras don Mateo Sanpons a savas ar skrid-tamall. Dont a reas Ramon a-benn da dec'hel d'ar menezioù. Eno e klevas edo kreñvlec'h Morella o paouez bezañ kemeret gant an emsavidi eus kostezenn ar garlouriezh, hag eñ di da soudardiñ.

## Kentañ brezel ar garlouriezh

E-pad Kentañ brezel ar garlouriezh (1833–1839) e tiskouezas bezañ un den kriz. Lakaat a reas fuzuilhañ prizonidi en devoa prometet lezel en buhez, tangwallañ a reas tier tud ha ne oant ket o vrezeliñ.
Kemeret e voe e vamm gant jeneraled ar rouanez, ha Cabrera a fuzuilhas maered hag ofiserien. Ar jeneral Agustín Nogueras a lakeas fuzuilhañ mamm Cabrera. Ha Cabrera neuze da brometiñ lakaat ar gwad da ruilhal e Katalonia, ken e voe lesanvet Tigr ar Maestrazgo. Fuzuilhañ a reas 1110 prizoniad brezel, 100 offiser, ha tud disoudard e-leizh, en o zouez gwragez pevar den a-du gant ar rouanez Isabel II, da zialiñ e vamm.
# Ramón Pavón Cabrera

Ramón Pavón Cabrera (1918-1993) zo ur soner ha sonaozour kuban hag a savas un toullad kanaouennoù evit ar c'haner Benny Moré.

## Liamm diavaez

* Ramón Pavón Argote - EcuRed:Enciclopedia cubana
# Ran

Ran :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Amphibia |
| Urzhad : | Anura |
| Kerentiad : | Ranidae |
| Genad : | Pelophylax |
| Anv skiantel ||
| Pelophylax esculentus Linnaeus, 1758 ||
| D'ar vevoniezh e tenn ar pennad-mañ. ||
Ar ran (Pelophylax esculentus pe Rana esculenta) zo un divelfenneg besk a vev en Europa.

## Yezh pemdez

Alies-mat e vez graet gant ar gerioù glesker, ran pe skignan evel termenoù hollek ha hep lakaat diforc'h ebet etrezo.
# Pierre Choderlos de Laclos

Pierre Ambroise Choderlos de Laclos (distagadur gallek : ʃɔdɛʁlo də laklo), bet ganet d'an 18 a viz Here 1741 e Amiens (Bro-C'hall) ha marvet d'ar 5 a viz Gwengolo 1803 e Taranto (Italia), zo ur milour gall deuet da vout brudet evel skrivagner gant e levr Les Liaisons dangereuses, a zo bet azasaet evit ar sinema meur a wech.
E 1763 e teuas da vezañ frañmason er logell vilourel L'Union e Toul.
# Pierre Caron (filmaozer)

Pierre Antoine Caron, bet ganet e Pariz IX (Seine d'ar mare-se, Bro-C'hall) d'ar 15 a viz Eost 1901 hag aet da Anaon e Caracas (Venezuela) d'an 22 a viz C'hwevrer 1971, a oa ur filmaozer, produour ha saver senario gall.
Kroget en devoa gwall abred gant e vicher dre ma oa nemet ugent vloaz pa sevenas e gentañ film L'Homme qui vendit son âme au diable ha div vloaz diwezhatoc'h hepken e savas Les Films Pierre Caron, e gevredad produiñ.
Pa voe dieubet Bro-C'hall diouzh an Alamaned, un nebeud mizvezhioù kent dibenn an Eil Brezel-bed, e kavas gwelloc'h tec'hout diouzh ar Vro dre m'edo war-nes bezañ tapet en ur blegenn lous a varc'had kuzh : e Kêr-gCaracas e reas e annez hag eno e varvas ivez.
E-touez e filmoù diwezhañ e savas Por el gran premio evel Pedro Antonio Caron hag an daou hini berr Esmeralda la Gitanilla ha Solea la Montesa evel Pierre-Antoine Caron.

## E filmoù
#### 1920-1929 : daou film

* 1921 : L'Homme qui vendit son âme au diable.
* 1923 : La Mare au diable.

#### 1930-1939 : c'hwezek film (triwec'h en holl)

* 1931 : Après l'amour (evel skoazeller-sevener da Léonce Perret).
* 1932 : Grains de beauté (kensevenet gant Léonce Perret).
* 1934 : Votre sourire.
* 1935 : Juanita.
* 1936 :
** La Tentation,
** Notre-Dame d'amour,
** Marinella,
** Les Demi-vierges.
* 1937 :
** Blanchette,
** Cinderella,
** La Fessée.
* 1938 :
** Le Monsieur de cinq heures,
** Les Femmes collantes,
** L'Accroche-cœur pe Riviera Express,
** La Route enchantée.
* 1939 : Mon oncle et mon curé.

#### 1940-1949 : c'hwec'h film (pevar warn-ugent en holl)

* 1940 :
** Chantons quand même,
** Bécassine.
* 1941 : Ne bougez plus.
* 1942 : Pension Jonas.
* 1945 : Ils étaient cinq permissionnaires.
* 1947 : Por el gran premio.

#### 1950-1959 : tri film (seizh warn-ugent en holl)

* 1952 :
** Esmeralda la Gitanilla,
** Solea la Montesa.
* 1956 : Eva no Brasil.

## Liamm diavaez

* Pierre Caron war Internet Movie Database
# Pierre Charles Fournier de Saint Amant

Pierre Charles Fournier de Saint-Amant a zo bet ganet e 1800 e Monflanquin e departamant Lot-ha-Garona (Bro-C'hall) ha marvet dre gwallzarvoud e 1872 en Hydra (Aljeria).
Meurc'hoarier echedoù gall.

## Liammoù diavaez

* E c'hoari e Chess Games ;
* Ur pennad diwar e benn (saozneg) .
# Pierre Cambronne

Ar beskont Pierre Jacques Étienne Cambronne, bet ganet d'ar 26 a viz Kerzu 1770 e Naoned hag aet d'an Anaon d'an 29 a viz Genver 1842 er memes kêr, a oa ur jeneral en Impalaeriezh C'hall Kentañ.

## Buhez

E dad, Pierre Charles Cambronne (1738-1784), a oa dimezet da Françoise-Adélaïde Druon, merc'h da Charles Druon, kuzulier ar roue, eus Noyon.
An tad-kozh, Louis-Marie Cambronne (1710-), kuzulier ar roue, a oa dimezet gant Marie-Antoinette (Anne) Reneuf.
Orinoù ar familh a zo da glask en Oise, e Cambronne-lès-Ribécourt (Compiègne, Ribécourt), er Grennamzer, penn kanton un domani aotrouniel ramzel.

## Soudard

Lakaet da vezañ kenwerzhour, kavout a ra gwell enrolañ e miz Gwengolo 1791, e kompagnunezh grenadennerien ar 1añ batailhon emouestlidi naonedat. Ar vatailhon a vez kaset da stourm e Vendée ha goude-se Saint-Domingue. Cambrone a vez dindan urzhioù Dumouriez e Belgia. E-pad an Eil chouanerezh, kemer a ra perzh en emgann Kilberen. Kalonek eo, buan e dizh ar renk a gabiten. Ur wech ar peoc'h e Vendée, bourzhiad eo evit ergerzhadeg Iwerzhon dindan urzhioù Hoche e 1796.